[{"text_idx": "#000000", "text": "Aasta Investor 2021 vo\u0303istlus (14)"}, {"text_idx": "#000002", "text": "Kes on Eesti parim investor? Suurima portfelliga, parima tootlusega vo\u0303i parima riskiga korrigeeritud tootlusega investor? Kes elanud va\u0308hemalt 2 kriisi edukalt u\u0308le vo\u0303i kes on mo\u0303nele eduloole ko\u0303ige paremini pihta saanud? Parima trenditunnetusega vo\u0303i parim \u201ciga ilma\u201d investor? Ko\u0303ige paremini hajutav vo\u0303i ko\u0303ige paremini mune u\u0308hes korvis hoidev investor? Kuidas u\u0308ldse leida parimat investorit, mis kriteeriumide alusel?"}, {"text_idx": "#000003", "text": "Investeerimises ta\u0308htis pole vo\u0303it, ta\u0308htis on osavo\u0303tt ja seda vo\u0303imalikult pika aja jooksul. Enamusel meist pole distsipliini portfelli optimaalse tootluse ja ajakulu komboga indeksitesse a\u0308ra parkida. Kas ei taheta kontrolli otsuste u\u0308le a\u0308ra anda, proovitakse ehitada va\u0308iksema ko\u0303ikumisega portfelli, vo\u0303i pu\u0308u\u0308takse (enamasti ennast pettes) indekseid lausa edestada. Hajutades Baltika, Arco Vara, Dagcoini, Pu\u0308ramiidskeem OU\u0308, Kru\u0308ptolausuja Erik Nurmi ja Investorite Liidu projektikeste vahel ei pruugi siiski optimaalset tulemust tulla. Va\u0308a\u0308rikas vanaduspo\u0303lv vo\u0303ibki unistuseks ja\u0308a\u0308da, lubatud rikkus, moon ja Lambo samuti. Ise aktiivselt investeerides tasub seda ha\u0308sti teha, aga paraku on ka selles valdkonnas keskpa\u0308rast vo\u0303i isegi halba no\u0303u palju. Kuidas leida ha\u0308id investoreid ja head investeerimisno\u0303u? Loevad pa\u0308ris rahaga tulemused pikema aja jooksul."}, {"text_idx": "#000004", "text": "Eesti vajab sellist vo\u0303istlust, see aitaks valdkonnale ta\u0308helepanu to\u0303mmata, uusi inimesi investeerimise juurde to\u0303mmata, olemasolevad investorid saaks teadmisi, ideid, perspektiive juurde, parimaid ja uudseid la\u0308henemisi, investeerimisideid ja -trende tutvustada. Aitab eraldada ka terasid so\u0303kaldest, teoreetikuid, analu\u0308u\u0308tikuid ja muidu suunamudijaid, indeksitele alla ja\u0308a\u0308mise eest valitsemistasude kogujaid pa\u0308riselt tegijatest. Inimesed on va\u0308sinud negatiivse reaaltootlusega vo\u0303lakirjade eest va\u0308gagi reaalselt suuri teenustasusid ku\u0308sivast varahaldusest. Eesti vajab uusi kangelasi, uusi mo\u0303tteid, uusi tuuli investeerimises! Maastik, olukorrad ja la\u0308henemised muutuvad, mis to\u0303i meid siia, ei pruugi edasi viia."}, {"text_idx": "#000005", "text": "Olemasolevad vo\u0303istlused vo\u0303i nimekirjad nagu Bo\u0308rsihai ja Investorite TOP ei ta\u0308ida kuigi ha\u0308sti seda rolli. Bo\u0308rsihai mo\u0303o\u0303dab ma\u0308ngurahaga kauplemise oskust ainult kolme na\u0308dalasel perioodil, seal kasutatavaid strateegiaid vaevalt keegi kogu portfelli ulatuses ja\u0308rgi proovida tahab. Samuti see ei na\u0308ita, kas keegi pa\u0308ris maailmas ka pa\u0308riselt kauplemist biidib ja vo\u0303ib nii anda va\u0308a\u0308rat enesekindlust raha kauplemishaide ette tapalavale viia. A\u0308ripa\u0308eva Investorite TOP ja\u0308lle mo\u0303o\u0303dab OMXT\u2019le pargitud portelli suurust, mitte tootlust. Sisuliselt on tegemist ettevo\u0303tjate ja nende sugulaste TOPiga, kes mingi osa varadest OMXTle parkinud, sekka mo\u0303ned vo\u0303tmeto\u0308o\u0308tajad. Mitmed tipu la\u0308hedal investorid on heal ajal hoopis miinuses. Rohkem na\u0308itab see mingisugust veidrat patriotismi kui hea tootluse otsimist. Nagu o\u0308eldakse Shark Tankis: \u201cThere has to be a better way!\u201d"}, {"text_idx": "#000006", "text": "Olud muutuvad, kes kohaneb? Lo\u0303ppev aasta ka na\u0308itas, et senised na\u0308iliselt \u201ckindlad\u201d investeeringud, Tallinki sugused \u201cdividendimasinad\u201d keerulistel, ootamatutel aegadel ei pruugi seda hoopiski olla. Talebi mo\u0303istes \u201cantifragiilsed,\u201d kaosest vo\u0303itvad tehnoloogia- ja kasvuinvesteeringud on toiminud palju paremini. Rasketel aegadel asendatakse senised \u201ckindlad\u201d kallid lahendused 10x paremate ja soodsamatega. Mitte tehnoloogia pole risk, vaid tehnoloogilisele progressile alla ja\u0308a\u0308mine, kasvuha\u0308kkimise puudumine on ja\u0308rjest olulisem risk. Risk defineeriti u\u0308mber, tootluse leidmise kohad samuti."}, {"text_idx": "#000007", "text": "Kuidas edasi, kas kasv, tehnoloogia, startupid, roheinvesteeringud ja ESG laiemalt ja\u0308tkavad senist vo\u0303iduka\u0308iku? Vo\u0303i tulevad hoopis vana majandus ja dividendiettevo\u0303tted jo\u0303udsalt tagasi? Teeb oodatust palju va\u0308hem riskantne ja parema tootlusega Eesti startuppidesse investeerimine lo\u0303pliku la\u0308bimurde meinstriimi vo\u0303i tuleb hoopis kru\u0308ptoaasta? Kas jo\u0303uab inflatsioon varadest ka tarbimisse ning kuidas majandus taastub? Jo\u0303uab a\u0308kki rahatru\u0308kk suuremalt kinnisvarasse? Kellel investoritest on selle ko\u0303ige peale parim nina vo\u0303i kes ehitab neile vastupidavaima portfelli? Nagu u\u0308tles Eesti u\u0308ks la\u0308bi aegade suuremaid romantikuid: \u201cA\u0308ra mo\u0303tle, kohe u\u0308tle!\u201d Ongi huvitav na\u0308ha, kuidas nutikad investorid enda rahaga ha\u0308a\u0308letavad."}, {"text_idx": "#000010", "text": "Pa\u0308ris raha, pa\u0308ris portfell, loeb tootlus. Vo\u0303iks isegi olla arvestatav osa enda reaalsest portfellist, va\u0308hemalt 50%? Et mo\u0303ni multimiljokas na\u0308iteks ei teeks 20 \u20ac100k portut nagu Bo\u0308rsihail mo\u0303ned kauplejad teinud on ja et ikka riskide peale ka mo\u0303tleks. Oleks ha\u0308sti kui on ha\u0308sti ja valus kui halbu otsuseid tehtud/halbu tulemusi saadud. Ma\u0308ngurahaga pole pa\u0308ris maailmas midagi teha, selle eest Lambot, jahti vo\u0303i eralennukit ei osta, head vanaduspo\u0303lve ei kindlusta. Hiljem sisse pandud raha ei loe portfelli kasvu mo\u0303ttes, selle pealt ja\u0308rele ja\u0308a\u0308nud aja jooksul saadud tootluse mo\u0303ttes vo\u0303ib lugeda? Tubli sa\u0308a\u0308stuma\u0308a\u0308raga investoreid vo\u0303ivad vo\u0303istelda aasta uustulija/sa\u0308a\u0308stja kategoorias eraldi."}, {"text_idx": "#000011", "text": "Osalevad varaklassid: ko\u0303ik Eesti investorite seas levinumad varaklassid, kus va\u0308hemalt 100 Eesti investorit toimetamas? Aktsiad, vo\u0303lakirjad, u\u0308hisrahastus, kinnisvara, vabalt kaubeldavad startupid, maa, top 5-10 kru\u0308ptot? Mis veel? Liiga madal pa\u0308evane tehinguaktiivsuse ma\u0308a\u0308r ja\u0308taks paljud parimad pika perspektiivi investeeringud va\u0308lja, eesma\u0308rk on muu hulgas ikkagi leida parimaid pika perspektiivi portfelli koostisosi ja strateegiaid."}, {"text_idx": "#000012", "text": "Liitumiseks aega veebruari lo\u0303puni, kusjuures tootlus hakkab lugema liitumise kuupa\u0308evast. Et ei tekiks neid tagantja\u0308rgi tarkuse stsenaariumeid: ETH to\u0303usis jaanuarikuuga 80% ja tehti likviidseks, aasta lo\u0303puni rahas."}, {"text_idx": "#000013", "text": "Raporteerimine: Siin teiste sisend vajalik, vo\u0303iks korra kvartalis va\u0308hemalt? Oleks a\u0308ge mingisuguse tra\u0308kkimise to\u0308o\u0308riista vo\u0303i keskkonna va\u0308lja to\u0308o\u0308tada, aga eks see so\u0303ltub ka osalevatest varadest ja ei pruugi esimene hooaeg realistlik olla. Esimene aasta on MVP aasta, paika loksumise aasta. Vo\u0303ib ka igau\u0308ks ise raporteerida, hooaja lo\u0303pus kes pretendeerivad top 3 vo\u0303i top 10 kohtadele vo\u0303iks no\u0303ustuda vajadusel mo\u0303nel kolmandal osapoolel lasta u\u0308le vaadata tehingute ajalugu? Veel a\u0308gedam oleks, kui osalejad ka enda investeeringuid koos mo\u0303tteprotsessiga kommenteeriks veidi enne-pa\u0308rast tehingu tegemist."}, {"text_idx": "#000014", "text": "Hajutamine? Kas u\u0308ldse on vaja panna mingisugust piirangut kui tegu reaalsete portfellidega ja investorid on (loodetavasti) riskid enda jaoks la\u0308bi kaalunud? Buffet u\u0308tles hajutamise kohta midagi sellist"}, {"text_idx": "#000015", "text": "Tehingute arv: kas siin on mingisugust piirangut vaja? Heal kauplejal vo\u0303ib korralik eelis olla, vo\u0303ib-olla kauplejad ja investorid eraldi? Kust piir la\u0308heb aasta lo\u0303ikes? Minu poolest vo\u0303ivad mo\u0303lemad osaleda."}, {"text_idx": "#000016", "text": "Kuidas ko\u0303lab, kas oleks huvi osaleda ja ja\u0308lgida? Igasugune tagasiside reeglite kohta on teretulnud, siin on lihtsalt esialgsed mo\u0303tted."}, {"text_idx": "#000017", "text": "Vo\u0303ib ka sidebette teha, vo\u0303in pimedalt kuni \u20ac1k 1-1\u2019le bette teha kuni 5 osalejaga ja kui tegu puhtalt investeerimisega, siis ka veidi suuremalt."}, {"text_idx": "#000022", "text": "\u201cAasta Investor 2021 vo\u0303istlus\u201d on saanud 14 vastust"}, {"text_idx": "#000024", "text": "[...] hoopis tohkem vo\u0303o\u0303randuda. Sarnaselt kirjutab ta\u0308na oma blogis ka pokkeri Madis, kes tegi u\u0308leskutse Eesti parim investor va\u0308lja selgitada pa\u0308ris rahaga \u201cma\u0308ngides\u201d. Mulle mo\u0303te va\u0308ga meeldib. Niipalju siis [...]"}, {"text_idx": "#000025", "text": "Mo\u0303te on huvitav aga paar probleemi:\n1. Pa\u0308riselt \u201cvo\u0303istlust\u201d ei saa teha, kuna inimeste eesma\u0308rgid on erinevad. Vo\u0303ibolla peaks osaleja siis panema oma eesma\u0308rgi ka ise? Kas otsitakse varade sa\u0308ilitamist, stabiilset tootlikust, vo\u0303i plahvatuslikku kasvu.\n2. Ilmselt ei tahaks paljud oma portfelli suurust koos oma nimega avaldada. Vo\u0303ibolla siis aasta algus panna 100% ja vaadata kuhu aasta lo\u0303pus on jo\u0303utud? Seal ja\u0308lle vo\u0303ib 100 eurone portfell ja 100.000 portfell ka\u0308ituda erinevalt."}, {"text_idx": "#000026", "text": "Ettevo\u0303tjate top na\u0308itab kes on aastate vo\u0303i aastaku\u0308mnetega ehitanud u\u0308les suurimad ettevo\u0303tted ja vast pole po\u0303hjust na\u0308iteks restorania\u0308rimehel pahane olla, et ta sinna ei mahu. Eesma\u0308rgid on teised, ise on need valikud teinud ja see on igati ok, las vo\u0303istleb parimate restoranide tippu saamise nimel na\u0308iteks. Buffetit peetakse u\u0308heks ajaloo parimaks investoriks mitte kuna ta on proovinud sisse pandud raha sa\u0308ilitada, vaid seda ikkagi kasvatada ja kuni umbes 2010-2013 aastani tegi seda va\u0308ga edukalt. Kui keegi soovib vara sa\u0308ilitamisega tegeleda, siis ma ei kujuta ku\u0308ll ette, miks sukasa\u0308a\u0308re ta\u0308di Maie peaks tahtma oma strateegiaga aasta investori vo\u0303istlusel osaleda, las sa\u0308ilitab vaikselt edasi. Noorem inimene vo\u0303iks riskide u\u0308leliigse kartmise asemel natuke ikka tootlust ja jo\u0303ukust ka otsida ja leida, vo\u0303istluse eesma\u0308rk see ongi."}, {"text_idx": "#000028", "text": "kauplejale ja investorile vahe to\u0303mbamine vo\u0303ib olla keeruline \u2013 ma ise ei ole kindlasti kaupleja, aga olen 2020 aasta jooksul teinud a\u0308kki mingi 300-400 aktsiate ostu-mu\u0308u\u0308ki. Pa\u0308ris pa\u0308evasiseseid tehnguid ei ole olnud, aga selliseid ku\u0308ll, et bo\u0308rsipa\u0308eva lo\u0303pus olen midagi ostnud ja ja\u0308rgmise alguses mu\u0308u\u0308nud."}, {"text_idx": "#000031", "text": "Ta\u0308nud heade mo\u0303tete eest. Vo\u0303iks olla avalik keskkond, vast Taavi Ilves on abiks, pakkus va\u0308lja Finantsvabaduses."}, {"text_idx": "#000032", "text": "Toetan ideed ja olen valmis osalema kui seda saab teha anonu\u0308u\u0308mselt. Kui ko\u0303ik kasutajad on ID-kaardiga autenditud, siis ei saa u\u0308hel kasutajal olla rohkem kui u\u0308ks portfell.\nKardan, et keskmine Eesti inimene ei ole veel valmis oma rahalist seisu avaldama. Ning ausalt o\u0308elda mind teiste inimeste portfelli maht va\u0308ga ei huvita. Investori kvaliteeti na\u0308itab pikaajaline tootlus ja vo\u0303imalus veenduda milliste tehingute abil see tootlus on saavutatud."}, {"text_idx": "#000033", "text": "Iga tehingut pole aega ja huvi kommenteerida. Ostan ja unustan. Aga avalikkus na\u0308eb mida ja millal on ostetud/mu\u0308u\u0308dud ning millest portfell koosneb.\nVo\u0303iks teha kohaliku Seeking Alpha. Aga sel juhul jube raske LHV-lt investorkogukonda u\u0308le meelitada.\nNa\u0308iteks LHV foorum on igati tore koht, kuid seal on puuduseks kasutaja reitingu/tootluse puudumine."}, {"text_idx": "#000034", "text": "Vo\u0303ib-olla kaaluda tehingute arvule piirangu peale panemist? 25-100 tehingut aastas? Klassikaline investor ei tee iga pa\u0308ev tehinguid. Kaupleja vo\u0303ib keskkonna a\u0308ra la\u0308mmatada.\nIgasuguste piirangutega on see ha\u0308da, et kellegi a\u0308rimudel ja\u0308a\u0308b va\u0308lja. Vo\u0303imalik, et keegi teenibki na\u0308iteks sendiaktsiatega suuri tootlusi."}, {"text_idx": "#000035", "text": "Kui keskkond on usaldust tekitav, siis vo\u0303iks isegi kaaluda mingi summa (1000-5000 euri) paigutamist sinna. Siis on reaalne raha."}, {"text_idx": "#000036", "text": "Olen lugenud Su blogi. Kas ma saan o\u0303igesti aru, et kogu Su portfell paikneb Funderbeamis ja po\u0303hineb ainult startupidesse investeerimises? Kas tegeled ka no\u0308 tavapa\u0308raste aktsiate ostmisega vo\u0303i fondidesse panustamisega la\u0308bi panga investeerimiskonto? Kuskohas soovitaksite algajal alustada portfelli loomisega?"}, {"text_idx": "#000037", "text": "On ka muid kasvuettevo\u0303tteid, Cleveron, Fractory, Payqin, ka SportID puhul olen ka va\u0308ljaspoolt Funderit sees, a\u0308kki midagi veel. Muudesse varaklassidesse ei investeeri, sest startuppidest olen viimased 5 aastat saanud u\u0308le 50% aastatootlust, viimased 3 isegi u\u0308le 70%, ei taha seda olematuks hajutada muude varaklassidega. Ei oska enam nii ta\u0308pselt algajatele soovitada, ise ei ole selliste murekohtade ees enam ammu, vanasti oli LHV Eesti asjadest u\u0308ks odavamaid ja lihtsamaid, ta\u0308islahendus ka maksude raporteerimisel. Kulude poolest odavaimad on muidugi rahvusvahelised suured maaklerid nagu Interactive Brokers, uutest vo\u0303ib-olla Robinhood ja Revolut."}, {"text_idx": "#000038", "text": "Ma oleksin no\u0303us osalema ja ehk saaksin ka igakuiselt tulemusi raporteerida.\nAga ma mo\u0303tlen seda, et mille po\u0303hjal va\u0308lja selgitada, kes on parem investor?\nMo\u0303ni vo\u0303ib na\u0308iteks 5k portfellile lisada 50k vaba raha ja o\u0308elda ooooh kui suur portfelli kasv mul oli :D, kuigi tootlus vo\u0303ibolla paar %.\nJa vo\u0303iks olla ka mingi kasvo\u0303i su\u0308mboolne auhind, lisaks hasarti ja sel juhul oleks minu jaoks palju huvitavam. Na\u0308iteks, et iga osaleja paneb 50 vo\u0303i 100 euri ja 1. koht saab na\u0308iteks 60% auhinnafondist, 2. koht 30% ja 3. koht 10%. Vo\u0303i midagi taolist?"}, {"text_idx": "#000039", "text": "Ma ise oleks va\u0308gagi no\u0303us \u201csisseostuga\u201d ja auhinnafondiga, aga kardan see piirab oluliselt osalejateringi. Ma vo\u0303in ise ka paar raamatut panna auhinnaks, aga pigem tiitel ise juba pa\u0308ris prestiizhne. A\u0308kki saab mo\u0303ne organisatsiooni partneriks ka, na\u0308iteks A\u0308ripa\u0308eva, siis feimi rohkemgi. Vo\u0303ib ka teha avatud osalemise ja kes tahavad veel lisaks to\u0303sisemalt tiitli nimel vo\u0303istelda, need vo\u0303ivad lisa sidebeti teha, u\u0308hise auhinnafondi, milles siis mitte-panustajad ei osale. Erinevatel tasemetel veel, et \u20ac10 \u20ac50, \u20ac100, nt ka \u20ac1k.\nLoeb tootlus kindlasti jah, sisse pandud lisakapitali portfellid vo\u0303ivad nt aasta sa\u0308a\u0308stja kategoorias vo\u0303istelda. Kuigi jah siis mo\u0303ni alustabki \u20ac100\u2019ga u\u0308hisrahastuses ja ohhoo, \u20ac20k vo\u0303rra kasvas, 200x!"}, {"text_idx": "#000040", "text": "Ma ise oleks va\u0308gagi no\u0303us \u201csisseostuga\u201d ja auhinnafondiga, aga kardan see piirab oluliselt osalejateringi. Ma vo\u0303in ise ka paar raamatut panna auhinnaks, aga pigem tiitel ise juba pa\u0308ris prestiizhne. A\u0308kki saab mo\u0303ne organisatsiooni partneriks ka, na\u0308iteks A\u0308ripa\u0308eva, siis feimi rohkemgi. Vo\u0303ib ka teha avatud osalemise ja kes tahavad veel lisaks to\u0303sisemalt tiitli nimel vo\u0303istelda, need vo\u0303ivad lisa sidebeti teha, u\u0308hise auhinnafondi, milles siis mitte-panustajad ei osale. Erinevatel tasemetel veel, et \u20ac10 \u20ac50, \u20ac100, nt ka \u20ac1k."}, {"text_idx": "#000041", "text": "Loeb tootlus kindlasti jah, sisse pandud lisakapitali portfellid vo\u0303ivad nt aasta sa\u0308a\u0308stja kategoorias vo\u0303istelda. Kuigi jah siis mo\u0303ni alustabki \u20ac100\u2019ga u\u0308hisrahastuses ja ohhoo, \u20ac20k vo\u0303rra kasvas, 200x!"}, {"text_idx": "#000044", "text": "Tere, avalikuks tuleb portfell kui kaks andmepunkti sisestada, kahe pa\u0308eva portfelli seis. Pane julgelt aasta alguse oma ka, seal suht intuitiivne neid pa\u0308evade seise sisestada. Edu vo\u0303istlusel!\nTa\u0308nan. Panin aasta alguse ka, IBKR na\u0308itab ko\u0303ik ta\u0308pselt ka tagantja\u0308rgi niiet sellga kerge \ud83d\ude42"}, {"text_idx": "#000045", "text": "Tere, avalikuks tuleb portfell kui kaks andmepunkti sisestada, kahe pa\u0308eva portfelli seis. Pane julgelt aasta alguse oma ka, seal suht intuitiivne neid pa\u0308evade seise sisestada. Edu vo\u0303istlusel!"}, {"text_idx": "#000046", "text": "Ta\u0308nan. Panin aasta alguse ka, IBKR na\u0308itab ko\u0303ik ta\u0308pselt ka tagantja\u0308rgi niiet sellga kerge \ud83d\ude42"}]